Berlingske Tidende, 1786-11-03
Bergen, den 11te October. Hans Kongelige Høiheds Arveprindsens høie Fødsels= og det nyttige Selskabs Stiftelses=Dag, blev, som sædvanlig, holdt høitidelig paa Selskabets Samlings=Sahl, da Præses, S. T. Hr. Justitsraad og Amtmand Petersen, for den tilstædeværende anseelige Forsamling bekiendtgjorte de Premier og Agtelses-Tegn, som Selskabet i Aar har tilstaaet dem, som enten ved Agerdyrkning, Fiskerie, Huusflid, eller andet nyttigt Foretagende have udmærket sig, nemlig: 1. Knud Franvog af Herrøe Præstegield paa Søndmør, har, efter paalidelige Attester, istandsat en Gaard, Woldsundkaldet, Herrøe=Mensal tilhørende, af Leie 1 1/2 Vog Fisk, som i nogle og 20 Aar har lagtøde, og der bygget følgende Huse, en Høe- og Kornlade, 2de Florer, 3de Søeboder, 2de Stabuur, en Røgstue med Svale og Fordør omkring, 2de store Baade=Nøster, en Stuevaaning med Kakkelovn, Sengkammer, Spisekammer og Kiøkken, brødt Ager 270 Alne lang og 126 Alne bred, af Udmarken indhegnet med Steengierde 244 Alne langt, og af Tørv 150 Alne til Høe Avling, faaer nu 12 Læs tørt Høe, ham tilstaaes det for øde Gaards Jstandsættelse udsatte Præmium 25 Rdlr. 2 Ole Johannesen Langedalen har, efter troeværdig Attest, opryddet, indhegnet og istandsat en Huusmands=Plads under Gaarden Otterstad i Hosangers Præstegield, brugt at muelig Rødnings=Steen til Gierde, selv bygget en Stue, Jldhuus, Fior til 8 Kreaturer, et Faarehuus, en Korn og Høelade, et Smedehuus og et Nøst, brødt Ager til 1 Td. Udsæd og 1/2 Td. Potatos, føder nu 4 Køer foruden Smaler og Gieder, har 7 Børn, deriblant 3 Krøblinger, ham tilstaaes det for Huusmands Pladses Jstandsættelse udsatte Præmium 15 Rdlr. 3. Gulach Gulachsen har paa Gaarden Seim i Alensidts Skibrede i Aaret 1784 begyndt og nu fuldført med at ophæve Fælledskab med sin Naboe, bortflyttet alle Husene til en øde Tompt, og sat dem saa, at Giødselen kommer Engen til Nytte, de flyttede Vaanhuser, meest af nyt Tømmer, ere 37 1/2 Alne lange og 10 Alne brede, alle under eet Tag, har gravet en Jordkielder under Huset, samt sat 2de Hullveiter, den ene 19 og den anden 14 Alne lang, har og opsat et Giødsels=Huus til Giødningens Forøgelse, ham tilstaaes 10 Rdlr. 4, Peder Johan nesen Age i Ullensvangs Sogn, Kintsewigs Præstegield, har nu paa 4 Aar saaet og plantet Grønkaal og i Aar havde 278 Planter, som alle trives vel, og havde forrige Aar næsten ligesaa mange, han forandrer aarlig med at flytte dem fra et til andet Sted, da de bedre trives, har og forstrakt andre med Frøe og Planter der i Egnen, som vel lykkes, spiser ugentlig med sine Huusfolk, 8 i Tallet, 3de Gange Grønkaal, hvorved meget Brød spares, har desuden aarlig anseelig formeret sin Giødning til Agerens og Jordens mærkelige Forbedring ved at bygge et Steen Giødsels=Huus, og derudi indfører al tienlig Møg, Løv, Halm og Tørv, saa han nu udsaaer 1 1/2 Td. reent Korn meere end forhen, ham tilstaaes det for Grønkaals Plantning udsatte Præmium af 10 Rdlr. 5. Thore Thoresen Botnen af Roldahls Sogn i Hardangers Fogderie har meget forbedret sin Gaard ved at opsætte et Steen Fæehuus 18 Alne langt 9 Alne bredt, flytte Gaardens Huser, grave 648 Alne Veiter, bryde Ager til 1 Td. Udsæd, rydde Eng til 20 Læs Høe og sætte 858 Alne Steengierde 3 Alne høit, samt bortledet et stort Elveløb, som forhen beskadigede Ager og Eng, ham tilstaaes et Præmium af 10 Rdlr. 6. Mons Olsen Wiig har i Polsvigen, og der i Nærheden fra Juletider til Foraaret skudt 12 Ørner, ham tilstaaes det udsatte Præmium af 3 Rdlr. 7. Niels Olsen Østseim har paa en Plads kaldet Skiennevig i Lindaas Præstegield bygget en Stue med Gang og Svale, en Fæe fior, en Høelade, og sat en Steenmuur til en Fæefior, dog endnu uden Tag, ryddet Ager til 1/2 Td. Udsæd, kan føde 2 til 3 Kreaturer, og indhegnet Stædet, deels med Steen deels med Træegierde, ham tilstaaes en Agtelse af 5 Rdlr. 8. Friderich Jacobsen Haaland af Fanøe Præstegield har i Aar indhegnet en betydelig Deel af Udmarken, og ved optagne Veiter 306 Alne udtørret et Stykke Jord, hvor der er brudt og saaet en Tøndes Udsæd, opbygget et stort Fæehuus og et mindre Smaalehuus, under det første muret en Kielder, 8 Alne lang 6 Alne bred, til Giødningens Formering, bort kjørt omtrent 2000 Læs Steen for at anlægge en nye Vei 20, Alne lang, bygget Vaanhuser under et Tag med 6 Afdeelinger og Kielder under, deels muret, deels hugget i Bierget, ham tilstaaes en Agtelse af 5 Rdlr. 9. Sergeant Ole Svartefoss, som i Aaret 1782 blev belønnet for et Giødsels=Huus, vedbliver aarlig at forbedre sin paaboende Gaard Strandenæsf ved Giødnings Formering og nye Agers Anlæggelse, og i Aar har brudt Ager til 1 Td. Udsæd og meget forbedret sin Eng med Tuers og Veiters Afskiørelse, ham tilstaaes til videre Opmuntring en Agtelse af 5 Rdlr. 10. Knud Arnesen Dahlhuus af Nordalens Præstegield paa Søndmør, har i 2de Aar ved brede og dybe Hullveiter saaledes forbedret sin Ager, som tilforn formedelst Kulden neppe bragte ham stort over Sæden igien, at den forrige Aar var meget frugtbar, og i Aar tegner sig ligeledes, ham tilstaaes en Agtelse af 5 Rdlr.